
„tPryd  dine  banker  med  Qyd" 
W 

tMel:     Ja  vi  elsker  dette  J?andet. 

danske  cClngdom,  som  paa  ^inge, 
Samlet  er  i  Qag, 
<£ader  eders  Stemmer  klinge 
<£ydt  for  Sandheds  Sag. 
broens    (yrund  og  SHaabets  Sinker, 
Qet  er  SHjærtets  Øryd, 
:|  Øg  vi  altid  vore  banker 
SPryde  vil  med  Qyd.    I 


Sit  frimodig  vi  maa  træde 
£7br    <j\ids  Slasyn  frem. 
Øver  {fejltrin  aldrig  græde, 
^hi  vi  undgik  dem 
<Ved  at  følge  ffesu  JCæie, 
Stole  trygt  paa  @ud; 
Øg  at  holde  højt  i  S&re 
SKyskheds  store  Sud.  :| 


^Ungdom  mellem  Danmarks  JCunde, 

tåen  og  stærk  i  Sind, 

^il  det  rette,  skønne,  sunde 

Svigt  eder  bind. 

SJandens  ^Budskab  fra  det  SHøje 

glemmer,  glemmer  ej, 

Øg  lad  ingen  SMagt  jer  bøje 

$ort  fra  ^Dydens  h?ej.  :| 

SHans  ^Mikkelsen. 


V 

&*^^ 

Ouds  Rige 

af  Ældste  William  E.  Berrett. 


Der  er  fortalt,  at  en  Fritænker  en  Gang  sagde  til  den 
store  Pascal,  som  var  en  oprigtig  Kristen:  »Hvis  De  vil  be- 
vise Deres  Religion  til  mig,  vil  jeg  prøve  den.« 

Pascal  svarede:  »Hvis  De  vil  prøve  Religionen  vil  den 
bevise  sig  selv.« 

Det  er  en  beklagelig  Kendsgerning,  at  Folk  er  mere  vil- 
lige til  at  kritisere  Jesu  Kristi  Evangelium  end  til  at  prøve 
dets  Principper  i  Livets  Digel.  Et  gammelt  Ordsprog  siger, 
at  »Beviset  for  Buddingen  ligger  i  Spisningen«.  Beviserne 
for  Jesu  Kristi  Evangelium  ligger  i  Efterlevelsen  af  dets 
Principper. 

Til  dem,  der  forsøgte  at  komme  i  Diskussion  med  Jesus 
angaaende  hans  Myndighed  og  Sandheden  af  hans  Lær- 
dom var  hans  stadige  Formaning:  »Dersom  nogen  vil  gøre 
hans  Villie,  skal  han  erkende,  om  Læren  er  fra  Gud  eller 
jeg  taler  af  mig  selv.«   (Joh.  7:  16,  17.) 

Disse  Frelserens  Ord  lyder  til  os  ned  igennem  Tiderne: 
»Derfor,  hver  den  ,som  hører  disse  mine  Ord  og  gør  efter 
dem,  ham  vil  jeg  ligne  ved  en  forstandig  Mand,  som  byg- 
gede sit  Hus  paa  Klippen, 

og  Skylregnene  faldt,  og  Floderne  kom,  og  Vindene  blæ- 
ste og  sloge  imod  dette  Hus,  og  det  faldt  ikke;  thi  det  var 
grundfa'stet  paa  Klippen. 

Og  hver  den,  som  hører  disse  mine  Ord  og  ikke  gør  efter 
dem,  skal  lignes  ved  en  Daare,  som  byggede  sit  Hus  paa 
Sandet, 

og  Skylregnene  faldt,  og  Floderne  kom,  og  Vindene  blæ- 
ste og  stødte  imod  dette  Hus,  og  det  faldt  og  dets  Fald  var 
stort.«  '    \  ' ' 

Hvad  er  disse  Ord  fra  Jesus,  som  vil  lede  til  Tryghed 
og  Lykke?  Apostelen  Peter  fortalte  dem  til  den  troende 
Mængde,  som  omringede  ham  paa  Pinsefestens  Dag,  da 
deres  oprigtige  Spørgsmaal  lød:  »I  Mænd,  Brødre!  hvad 
skulde  vi  gøre?«  »Omvender  eder,  og  hver  af  eder  lade  sig 
døbe  i  Jesu  Kristi  Navn  til  Syndernes  Forladelse;  og  I 
skulle  faa  den  Helligaands  Gave  (Apost.  Ger.  2:  38). 

De  samme  Betingelser  for  Adgang  til  Guds  Rige  prædi- 
kes i  Dag  af  Jesu  Kristi  Kirke  i  vor  Tid,  som  kun  adskiller 
sig  fra  Kirken  i  Apostlenes  Dage  ved  Tidsrummet  imellem 
og  Navnet  »af  Sidste  Dages  Hellige«. 

Kirkens  fjerde  Trosartikel  erklærer: 

»Vi  tror,  at  Evangeliets  første  Principper  og  Ordinancer 

er:  1.  Tro  paa  den  Herre  Jesus  Kristus.  2.  Omvendelse. 
.'{.  Daab  ved  Begravelse  i  Vand  til  Syndernes  Forladelse. 
4.  Haandspaalæggelse  for  den  Helligaands  (lave.« 

Disse  er  Betingelserne  for  Medlemsskab  i  Guds  Rige,  som 
bekendtgjort  at'  Frelseren  og  udøvet  af  hans  Kirke,  naar 
som  helst,  og  hvor  som  helst  den  har  været  paa  Jorden. 

Lydighed  til  disse  fire  fundamentale  Principper  er  nød- 
vendige til  al  Udvikling.  De  er  universale  Principper  og  de 
naturlige  Fordringer  for  Adgang  til  Guds  Rige. 

T  rosprincippet  gennemtrænger  alle  Facer.  En  Bonde  vilde 
ikke  pløje  sin  Mark  eller  saa  sin  Sæd,  hvis  han  ikke  havde 
den  Tro,  at  Sæden  vilde  spire  og  gro  og  modnes  til  Høsten. 
Han  ved  ikke  om  han  vil  høste;  thi  Tørke,  Frost  eller  Hagl- 
storm kan  komme  og  ødelægge  Sæden  for  ham. 

En  Kemiker  vilde  ikke  arbejde  med  sine  Forsøg  i  sit 
Laboratorium,  hvis  ikke  han  havde  den  Tro  at  bestemte 
Resultater  kan  opnaas.  En  Købmand  vilde  ikke  opkøbe  et 
Parti  Varer,  hvis  ikke  han  troede  han  kunde  sælge  dem 
igen  med  Fortjeneste.  Charles  A.  Lindberg  vilde  ikke  have 
forsøgt  at  flyve  over  Atlanterhavet,  hvis  han  ikke  havde 
troet,  han  kunde  naa  sit  Maal.  I  ethvert  af  disse  Tilfælde 
var  der  ingen,  der  vidste  med  Bestemthed,  at  Maalet  ville 
naas,  men  i  hvert  af  disse  Tilfælde  var  Troen  Resultatet  af 
Beviser.  Bonden  havde  Beviser  fra  de  foregaaende  Aar,  som 
styrkede  hans  Tro  til  Foretaagsomhed. 

Kemikeren  har  Naturens  Beviser  i  hans  Kemikalier,  som 
giver,  ham  Tro  paa  Muligheden  af  fremtidige  Opnaaelser. 
Købmandens  Tro  er  Resultatet  af  hans  Erfaringer.  Lind- 
berg havde  Tro  paa  sit  Luftskib  the  »Spirit  of  St.  Louis« 
paa  Grund  af,  hvad  han  tidligere  havde  været  i  Stand  til  at 
udføre  med  det.  Saa  fra  disse  Eksempler  i  Livet  omkring 
os,  drager  vi  to  Slutninger:  Først  Troen  er  Drivfjederen  til 
al  Foretagsomhed;  og  for  det  andet,  Troen  er  baseret  paa 
de  Beviser  vi  har  angaaende  de  Ting  vi  haaber  paa;  men 
som  vi  ikke  ved. 

Tro  er  derfor  det  første  fundamentale  Princip  for  Ud- 
vikling. Der  er  ingen  ,der  kan  naa  Guds  Rige,  eller  tilnær- 
me sig  det  i  nogen  Grad  uden  at  Tro  paa  Gud  og  Jesus  Kri- 
stus som  han  har  sendt. 

Det  andet  Princip  for  Udvikling  er  Omvendelse.  Den, 
som  ikke  vil  omvende  sig  vil  aldrig  gøre  Fremgang  og  dette 
passer  med  Hensyn  til  alle  Livets  Facer.  Den  Bonde,  hvis 
Sæd  er  delvis  ødelagt  af  Støvbrand  vil  aldrig  opnaa  en  god 
Høst,  indtil  han  indser  sin  Fejltagelse  med  Hensyn  til  Valg 
af  Saasæd  eller  dens  Behandling,  fortryder  sin  Fejltagelse 
og  beslutter  sig  til  at  være  mere  forsigtig  næste  Aar,  og 
bringer  sin  Beslutning  til  Udførelse. 

Kemikeren,  som  ikke  kan  opnaa  de  ønskede  Resultater 
begrundet  paa  en  eller  anden  Fejl  enten  i  hans  Apperater 
eller  hans  Fremgangsmaade  kan  aldrig  naa  sit  Maal,  indtil 
han  omvender  sig  fra  sin  Fejltagelse.  Købmanden  som  fin- 
der, at  hans  Forretning  giver  Underskud  vil  aldrig  klare 
sig,  med  mindre  han  finder,  hvor  Fejlen  ligger  og  faar  æn- 
dret den.  Den  Person,  som  ikke  vil  antage  Omvendelsens 
Princip  i  sit  Liv  vil  aldrig  gøre  Fremgang. 

Og  saaledes  kan  der  i  aandelig  Henseende  heller  ingen 
Fremgang  være  uden  Omvendelse.  Ingen  kan  nogensinde 
følge  i  Mesterens  Fodspor  eller  blive  skikket  til  Guds  .Rige 
med  mindre  vedkommende  indser  sine  egne  Fejl  og  Svag- 
heder  og  omvender  sig  fra  dem. 

Troens  Anvendelse  tilskynder  Mennesket  til  Handling. 
Men  Mennesket,  begrundet  paa  Misbrug  af  sin  egen  fri 
Villie  handler  ofte  forkert.  Omvendelse  retter  dets  Fejl- 
tagelser og  holder  det  gaaende  i  den  rigtige  Retning. 

Dette  bringer  os  til  det  tredie  store  Princip,  Begravelsen 
af  det  gamle  Liv  af  Fejtagelser  og  Fødselen  til  et  nyt  Liv. 
Dette  er  en  fundamental  Lov,  der  maa  adlydes  for  at  opnaa 
Lykke  og  Glæde. 

Mennesket  er  et  Offer  for  Fejltrin,  og  deres  Følger,  som 
de  samler  sig  om  det,  og  Erindringen  om  dem  og  de  Sorger 
de  har  forvoldt  berøver  Livet  sin  Glæde  og  Lykke.  Men 
Universets  store  Herre  har  nedlagt  en  vis,  universal  Lov. 
Denne  Lov  finder  Anvendelse  i  Naturen  saa  vel  som  Men- 
nesket. De  visne  og  revne  Blade  falder  fra  Træerne  ved 
Sommerens  Ende  og  Træet  faar  en  ny  Fødsel  om  Foraaret. 
I  hele  Naturen  er  der  Perioder  af  Genfødsel.  Fortiden  med 
sine  grimme  Ar  er  begravet  og  nyt  Liv  spreder  sig  over 
Jorden. 

Saaledes  er  der  i  Guds  store  aandelige  Rige,  daglig  en 
Periode  med  Lejlighed  til  nyt  Liv,  og  den,  som  ikke  vil  be- 
grave det  forbigangne  og  leve  i  Fremtiden  har  allerede  for- 
dømt sig  selv  til  Fortabelse. 

Saa  for  at  naa  Guds  Rige  maa  et  Menneske  antage  det 
tredie  Princip  i  Udvikling  og  Fremgang,  og  uden  det  kan 
der  ingen  Adgang  være  til  dette  Rige  med  evig  Glæde  og 
Lykke.  For  at' symbolisere  dette  store,  evige  Princip  har 
Gud  bestemt,  at  dem,  der  vil  indlemmes  i  hans  Rige  skal 
begraves  i  Vand  af  en,  der  er  bemyndiget  dertil,  at  deres 
syndige  Liv  maa  begraves,  og  at  de  begynder  et  nyt  Liv. 

Og  nu  kommer  vi  saa  til  det  fjerde  store  Princip.  Frem- 
skridt sker  kun  ved,  at  man  er  villig  til  at  blive  belært  og 
søger  Kundskab,  hvor  sand  Kundskab  findes.  Den,  som  ikke 
vil  søge  Kundskab,  eller  tage  paa  Raad  eller  adlyde  Visdom 
kan  ikke  gøre  Fremgang.  Det  Menneske,  der  ikke  vil  lære 

af  andres  Erfaring  og  udnytte  de  Raad,  der  gives  ham  al' 
den,  der  har  vandret  Vejen  i'ør  ham,  fordømmer  sin  egen 
Fremgang.  Ethvert  Menneske  søger  at  lære  ved  at  lytte  til 
dem,  der  ved  Besked. 

Paa  det  aandelige  Felt  kan  Mennesket  intet  vide  uden, 
hvad  Gud  er  villig  til  at  give  det,  og  instruerer  det  til  at 
søge.  Den,  der  har  antaget  og  adlydt  de  tre  store  Principper 
lil  Fremgang,  Tro,  Omvendelse  og  Daah  er  nu  rede  til  at 
modtage  det  fjerde  —  Instruktion  i  de  Ting,  der  hører  (luds 
Hige  til,  at  han  maa  lyde  dets  Love  og  opnaa  de  Velsignel- 
ser, som  er  indenfor  dets  Medlemmers  Rækkevidde.  Efter 
Daaben  bliver  den,  som  ønsker  at  blive  et  Medlem  af  Guds 
Rige,  bekræftet  et  Medlem  af  en  som  selv  er  Medlem  og  be- 
myndiget til  at  udføre  denne  Handling.  Rettigheden  til  Tals- 
manden den  Helligaand  bliver  givet  ham,  at  den  Helligaand 
maa  kere  ham  alle  Ting  henhørende  til  Guds  Rige  og  under- 
vise ham  om  tilkommende  Ting. 

At  forsøge  paa  at  kere  de  Ting,  der  hører  Guds  Rige  til 
uden  at  blive  Medlem  deraf  og  modtage  Undervisning  af 
den  Helligaand  er  det  samme  som  at  forsøge  paa  at  opnaa 
Studentereksamen  fra  et  Universitet  og  nægte  at  gaa  til  Un- 
dervisning. 

Hele  Livet  omkring  os,  Fremgangen  i  alle  levende  Ting, 
bevidner  det  universale  i  disse  Love.  Hele  Verden  er  en 
Skolemester  til  at  bringe  Mennesket  til  Gud. 

Disse  fire  store  Principper  til  Fremgang  udgør  den  lige  og 
snævre  Sti,  »som  fører  til  Livet«.  Den,  der  indlades  i  Riget 
har  ikke  naaet  Vejens  Ende.  Den,  der  bliver  Medlem  af 
Kristi  Kirke  har  ikke  naaet  Maalet,  han  er  bare  kommet 
indenfor  Døren  i  den  evige  Skole.  Angaaende  disse  har  den 
store  Profet  Nephi,  som  engang  levede  i  Amerika  sagt: 

»Og  nu,  mine  elskelige  Brødre,  efter  at  I  er  komne  ind 
paa  denne  lige  og  smevre  Sti,  spørger  jeg,  om  alt  er  gjort? 
Se,  jeg  siger  eder,  nej ;  thi  I  kunde  ikke  være  komne  saa 
vidt,  uden  formedelst  Kristi  Ord,  med  urokkelig  Tro  paa 
ham,  idet  I  ganske  forlade  eder  paa  hans  Fortjeneste,  som 
er  mægtig  til  at  frelse. 

Derfor  maa  I  stræbe  fremad  med  Standhaftighed  i  Kri- 
stus, og  have  et  fuldkomment  klart  Haab  og  Kærlighed  til 
Gud  og  alle  Mennesker.  Og  om  I  saaledes  mætte  eder  med 
Kristi  Ord  samt  stræbe  fremad  og  udholde  indtil  Enden, 
se,  saa  siger  Faderen,  skulle  I  faa  det  evige  Liv. 

Og  nu  se,  mine  elskelige  Brødre,  denne  er  Vejen,  og 
der  er  ingen  anden  Vej  og  intet  andet  Navn  givet  under 
Himmelen,  hvorved  Mennesket  kan  blive  salig  i  Guds 
Rige.«   (2  Nephi  31:  19,  21). 

Der  er  ingen,  som  nogensinde  fulgte  Jesu  Lære  helt, 
uden  at  finde  Glæde  deri. 

Det  har  været  Evangeliets  Historie,  at  dem,  der  er  blevet 
indlemmet  i  Guds  Rige  har  faaet  den  Helligaands  Gave  og 
har  fundet  nye  Maal  i  deres  Liv.  Mænd,  som  er  blevet  ind- 
lemmet i  dette  Rige  har  villigt  travet  Jorden  rundt  uden 
Betaling,  udstaaet  Selvfornægtelser,  opofret  deres  Midler 
og  ofte  Samværet  med  deres  Familier  for  at  bringe  Rigets 
Budskab  til  deres  Medmennesker,  at  de  kunde  blive  del- 
agtige i  den  samme  Fylde  af  Glæde. 

Saa  stærk  kan  Indvirkningen  af  den  Helligaand  være 
paa  dem,  der  er  indgaaet  i  Riget,  at  den  Nephitiske  Profet 
Jacob  advarer  hans  Folk  imod  at  søge  stor  verdslig  Rig- 
dom. 

»Men  før  I  søger  Rigdom  søger  Guds  Rige. 

Og  efter  at  I  have  faaet  et  Haab  paa  Kristus,  skulle  I 
faa  Rigdomme,  om  I  søge  dem  i  den  Hensigt  at  gøre  godt, 
at  klæde  de  Nøgne,  at  mætte  de  Hungrige,  af  sa^tte  de 
Fangne  fri  og  at  bringe  den  Syge  og  Nødlidende  Lindring. 
(Mormons  Bog  Jacob  2:  18,19). 

Til  Jøderne,  som  forventede,  at  Guds  Rige  skulde  have 
Armeer  og  Grænser  sagde  Frelseren: 

»Guds  Rige  kommer  ikke  saaledes,  at  man  kan  vise  der- 
paa. 

Ikke  heller  vil  man  sige:  Se  her,  eller:  Se  der  er  det; 
thi  se  Guds  Rige  er  inden  i  eder.«   (Lukas  17:  20,  21.) 

Riget  er  en  indvortes  Udvikling,  et  Produkt  af  Lydighed 
mod  Guds  Love.  Det  er  en  Tilstand  af  Hormoni  med  Frem- 
gangens Love  — en  Tilstå nd  af  Lydighed  mod  Guds  hel- 
lige Villie.  Herren  har  sagt  om  saadanne,  som  opnaar  det: 

»Og  salige  er  de,  som  skulle  søge  at  frembringe  mit 
Zion  paa  hin  Dag;  thi  de  skulle  have  den  Helligaands 
Gave  og  Kraft;  og  dersom  de  udholde  indtil  Enden,  skulle 
de  blive  ophøjede  paa  den  yderste  Dag  og  vorde  frelste  i 
Lammets  evigvarende  Rige;  og  hvo,  som  forkynder  Fred, 
ja,  et  glædeligt  Budskab,  hvor  dejlige  de  skulle  være  paa 
Bjærgene.«   (Mormons  Bog  1  Nephi  13:  37). 


Bryllup  i  København. 


Lørdag  den  1.  Maj  blev  Ældste  Carlo  Leth  Raadgiver  i 
Københavns  Grens  Præsidentskab  og  Søster  Emilie  Her- 
mine Grisat  ægteviede.  Efter  den  almindelige  Vielse  paa 
Raadhuset  ankom  Parret  til  Kirken  i  Borups  Allé,  hvor  de 
modtog   den   kirkelige   Velsignelse.   Handlingen    forrettedes 

af  Missionspræsident   Alma   L.   Petersen.   Stjernen   ønsker 

hjertelig  til  Lykke. 

{Redaktionelt. 


Har  det  været  forgæves. 


Den  14.  .Juni  1850,  altsaa  for  Hl  Aar  siden,  ankom  de 
første  Repræsentanter  for  Jesu  Kristi  Kirke  ai*  Sidste  Da- 
ges Hellige  til  Danmark  for  at  aabne  en  Missionsvirksom- 
i  de  skandinaviske  Lande.  Og  det  varede  ikke  saa  Længe 
før  deres  Arbejde  begyndte  at  bære  Frugter. 

Det  var  ikke  saa  morsomt  at  være  Medlem  af  Kirken 
den  Gang;  thi  ikke  alene  Missionærerne,  men  ogsaa  Kir- 
kens Medlemmer  var  ofte  udsat  for  Overfald  og  Mishand- 
linger. Og  siden  da  har  mange  Præster  og  religiøse  Ledere 
ofte  paa  en  mindre  pæn  Maade  søgt  at  forhindre  Evange- 
liets Udbredelse  i  Landet,  medens  andre  af  en  mere  fri- 
sindet Tankegang  har  rystet  mistænksomt  paa  Hovedet, 
med  den  Bemærkning,  »Mormonismen  har  ingen  Fremtid 
for  sig  i  Danmark«.  Og  set  fra  et  almindeligt  Synspunkt, 
med  Henblik  paa  stor  Tilslutning  kunne  det  synes  som 
om  de  har  haft  Ret.  Men  lad  os  se  Sagen  lidt  nøjere 
efter. 

Mormonismen  gør  Paastand  paa  at  være  Jesu  Kristi 
sande  Evangelium  gengivet  til  Jorden  i  de  sidste  Dage, 
som  profeteret,  at  det  skulde  komme:  »Og  jeg  saa  en 
anden  Engel  flyve  midt  oppe  under  Himmelen,  som  havde 
et  evigt  Evangelium  at  forkynde  dem,  som  bo  paa  Jorden 
(Joh.  Aabenbaring  14:  6,  7.)  Men  det  kunne  efter  Herrens 
egne  Ord  ikke  forventes,  at  hans  Evangelium  vilde  blive 
modtaget  mere  beredvilligt  af  Menneskene  i  de  sidste  Dage, 
end  det  blev  paa  den  Tid,  da  han  selv  prædikede  sine 
simple,  frelsende  Lærdomme.  De  forholdsvis  faa  Tilhæn- 
gere han  vandt,  blev  hadet  og  forfulgt,  det  var  en  Religion, 
som  ingen  Fremtid  havde  for  sig,  sammenlignet  med  den 
populære  Jødedom  og  den  mere  populære  Hedenskab.  Og 
Kristendommen  blev  heller  aldrig  populær  før  den  havde 
forandret  sin  Skikkelse  og  ændret  sig  efter  hedenske  Be- 
greber og  Opfattelser,  »overtraadt  Love,  forvendt  Skikke, 
gjort  den  evige  Pagt  til  intet.«   (Es.  27:   1 — 5.  ) 

»Da  skal  Himmeriges  Rige  lignes  ved  ti  Jomfruer,  som 
toge  deres  Lamper  og  gik  Brudgommen  imøde.«  (Matt.  25: 
1.)  Det  er  almindelig  antaget,  at  denne  Lignelse,  som  Me- 
steren her  udtalte  peger  direkte  hen  paa  hans  anden  Til- 
komst, da  han  kommer  i  sin  Herlighed  og  alle  hellige 
Engle  med  ham,  ikke   som,   den  Profet   fra  Nazaret,  men 

som  Brudgommen  med  sit  Brudefølge  for  at  gaa  ind  til 
sin  store  Bryllupsfest,  med  dem,  der  er  beredt  til  at  gaa 
med  ham.  Og  det  er  indlysende  fra  Lignelsen  selv,  at  de 
ti  Jomfruer  ikke  representerer  Jordens  Befolkning  eller 
nogen  stor  Del  deraf,  men  kun  de  faa,  som  har  beredt  sig 
paa  hans  Komme  og  gaar  ud  for  at  møde  ham.  Vi  min- 
des hans  Ord,  »Mon  jeg  skal  finde  Tro  i  Verden,  naar  jeg 
kommer  tilbage.« 

I  Betragtning  af  denne  Lignelse,  og  i  Lys  af  Profetiens 
Ord  angaaende  de  Ting,  som  skulle  ske  i  de  sidste  Dage 
umiddelbart  før  Kristi  Komme,  har  de  Sidste  Dages  Hel- 
liges Missionsvirksomhed  i  Danmark  langt  fra  været  for- 
gæves, i  saa  meget  som  27.000  Sjæle  i  Aarenes  Løb  har 
sluttet  sig  til  den  lille  Flok,  som  bereder  sig  til  at  gaa 
Brudgommen  i  Møde,  naar  han  kommer.  Naar  vi  betæn- 
ker, hvor  mange  af  disse  27.000  ofrede  alt  for  deres  Tros 
Skyld,  forlod  deres  elskede  Fødeland  for  at  drage  ud  til 
det  fjerne,  fremmede  Vest,  maatte  drage  bort  udstødt  af 
deres  egne,  og  betragtet  som  en  Skamplet  paa  Familiens 
gode  Navn  for  deres  Religions  Skyld,  hvorledes  de  ved 
deres  Tro  og  Udholdenhed,  deres  Flid  og  Ærlighed  har 
hjulpet  til  at  grundlægge  det  Rige,  som  i  al  Evighed  ikke 
skal  forgaa,  og  hvor  deres  Børn  og  Børnebørn  ved  at  træde 
i  Forældrenes  Fodspor  er  blevet  en  Ære,  ikke  alene  til 
deres  Paarørende,  men  ogsaa  til  deres  Fødeland,  saa  kan 
vi  i  Sandhed  glæde  os  over  et  smukt  Resultat,  som  C.  C. 
A.  Christensen  saa  smukt  har  skrevet: 

Morgenen  saa  dejligt  oprinder  paa  ny, 

Lyset  af  Himlen  frembryder; 

Israel   opbygger   sin   Fædrene  By, 

Zion,   som   fordum   sig  pryder. 

Blomstrende,  som   Rosen   nu   Ørkenen   fremstaar; 

Tusinder  Genløste  med  Sang  til  Zion  gaar. 

Tegnene  vi  skue,  vær  vaagen,  giv  Agt, 

Frelserens  Komme  sig  nærmer. 

Lad  os  ikke  alene  søge  at  være  blandt  de  ti  Jomfruer, 
som  gaar  ud  for  at  møde  Brudgommen,  men  lad  os  al- 
vorligt stræbe  at  være  blandt  de  fem  kloge,  som  har  Olie  i 
deres  Kar,  at  naar  Anskriget  sker,  at  Brudgommen  kom- 
mer, vi  da  kan  være  rede  til  at  gaa  med  ham  ind  til  Fe- 
sten. H.  M. 

Ungdomsstævnet  i  Odense. 


Alle  nye  Forslag  bliver  mødt  med  en  Del  Skepsis,  nogle 
endog  saa  meget,  at  Forslaget  bliver  kvalt  i  Fødselen.  Da 
Præsident  Holger  M.  Larsen  for  seks  Aar  siden  prøvede  at 
indføre  et  aarligt  Ungdom sstævne  i  den  Danske  Mission, 
hævede  der  sig  mange  tvivlende  Røster. 

Der  er  nu  forløbet  seks  Aar  siden  den  Tid,  og  de  pro- 
testerende, tvivlende  Høster  er  forlængst  forstummet.  Ung- 
domsstævnet  er  blevet  en  Tradition  i  den  Dansk  Mission. 
Hvis  der  pludselig  kom  Besked  om,  at  Ungdomssta'vnet 
vilde  blive  sløjfet,  vilde  der  sikkert  hæve  sig  et  Kor  af 
Protester,  langt  mere  bøj  røstede,  end  de  der  kom  til  Orde 
for  seks  Aar  siden. 

Dette  sjette  Ungdomsstævne  i  Hækken  blev  afholdt  i 
Odense.  Mange  tænkte:  »Kan  det  virkelig  gaa?  Odense  er 
vel  en  stor  By,  men  Grenen  er  en  af  de  mindste  Kirken 
har.«  Det  nys  afholdte  Stævne  er  det  bedste  Svar  paa  dette 
Spørgsmaal.  Odense  vil  og  Odense  kan.  De  vidunderlige 
Dage,  den  16.  og  17.  Maj  1937  vil  sent  glemmes  af  dem, 
der  var  saa  lykkelige  at  komme  med.  , 

Vejrguderne  havde  truet  med  Regn  og  Kulde,  og  For- 
ventningerne var  ikke  sårlig  store  i  den  Retning.  Saa  me- 
get større  var  Glæden  over,  at  Vejret  virkelig  holdt  under 
hele  Stævnet,  og  at  Solen  kom  frem  i  al  sin  Pragt  under 
Udflugten  anden  Pinsedag. 

Stævnet  begyndte  første  Pinsedag,  Kl.  9,30  med  et  In- 
struktionsmøde  under  Ledelse  af  Søster  Anny  Breum,  Før- 
ste Raadgiver  i  U.K.F.'s  Hovedbestyrelse.  Ved  dette  Møde 
blev  den  mere  forretningsmæssige  Del  af  Stævnet  ordnet. 
Repræsentanter  fra  de  forskellige  Ungdomsforeninger  gav 
Oplysninger  angaaende  Deltagelse  etc.  Præsidenten  for 
Hovedbestyrelsen,  Edmund  Kaiser,  aabnede  med  Bøn,  og 
Missionspræsident  Alma  L.  Petersen  sluttede  med  Bøn. 
Til  Stede  var  70. 

Det  næste  Møde  fandt  Sted  Kl.  10,  under  Ledelse  af 
første  Raadgiver  i  U.M.F.'s  Hovedbestyresle,  Chr.  ITide- 
mann  Petersen,  som  bød  alle  Velkommen  til  Stævnet.  San- 
gen ved  dette  Møde  blev  ledet  af  Missionær  Arnold  Berge- 
son   fra  Aarhus. 

Den  første  Sang  var:  »Pryd  dine  Tanker  med  Dyd«, 
skrevet  af  Hans  Mikkelsen,  København.  Missionspræsident 
Alma  L.  Petersen  aabnede  med  Bøn.  Ældste  Clarence  A. 
Larsen  holdt  en  Velkomsttale,  og  Ældste  Hans  Mik- 
kelsen   fra   København    talte   over   Valgsproget.   Det   næste 

Nummer  paa  Programmet  var  noget  helt  nyt,  og  vakte 
stor  Begejstring,  nemlig  en  Demonstration  af  Københavns 
Bikubepiger,  som  i  deres  smukke  Uniformer,  og  under  Le- 
delse af  Str.  Maren  Mortensen,  marcherede  frem  og  gav 
en  smuk  lille  Opvisning.  Disse  Piger,  som  alle  har  op- 
fyldt »Byggebiens  Bang«,  og  nu  skal  begynde  at  arbejde 
som  »Honningbier«,  fik  deres  Belønningstegn  uddelt  af 
Præsidentinde  for  U.K.F.'s  Hovedbestyrelse,  Eva  M.  Gre- 
gersen. 

Efter  en  Lodtrækning  gik  man  saa  over  til  de  forskel- 
lige Konkurrencer.  Ved  dette  Møde  konkurrerede  4  Herre- 
kvartetter, 7  Juniortalere  og  6  Dameduetter.  De  forskellige 
Præstationer  stod  alle  meget  højt,  og  gav  Dommerne  en 
haard  Nød  at  knække.  Efter  en  Del  Bekendtgørelser  blev 
dette  Møde  afsluttet  med  Taksigelse  af  Præsidentinden  for 
Aarhus   Ungdomsforening,  Eli  Nielsen.  Til   Stede  var  259. 

Kl.  13  blev  der  afholdt  et  specielt  Møde  for  Kordirigen- 
ter, og  Bepræsentanter  fra  Ungdomsforeningerne,  under 
Ledelse  af  Præs.  Edmund  Kaiser,  hvor  den  musikalske 
Del  af  næste  Aars  Stævne  blev  ordnet.  Funktionærmødet 
blev  afholdt  Kl.  14,15,  og  var  under  Ledelse  af  Præsident 
Edmund  Kaiser.  Ved  dette  Møde  blev  de  forskellige  Pro- 
blemer indenfor  Ungdomsforeningernes  Arbejde  drøftet,  og 
Bepræsentanter  fra  Grenene  fik  Anledning  til  at  udtale  sig. 
Der  blev  holdt  korte  Taler  af  henholdsvis  Edmund  Kaiser, 
Eva  M.  Gregersen  og  Anny  Breum,  om  Vigtigheden  af  gode 
Ledere,  dygtige  Lærere  samt  om  Bikubearbejdet.  Der  blev 
bl.  a.  bekendtgjort,  at  Aarhus  Bikubepiger  har  skænket  en 
Pokal,  og  det  er  besluttet  at  anvende  denne  til  Konkur- 
rence indenfor  Bikubepigernes  Gruppe.  Den  Bikubesværm, 
som  næste  Aar  leverer  den  bedste  Debat  ved  Stævnet,  vil 
faa  Pokalen  som  Ejendom.  William  Ørum  Petersen  min- 
dede om  Bapporterne.  Mødet  blev  sluttet  med  Sangen:  »O 
sig,  hvad  er  Sandhed«,  og  med  Taksigelse  ved  Ældste  Amos 
Jackson,  Banders.  Til  Stede  var  146. 

Stort  offentligt  Møde  blev  afholdt  Søndag  Aften  Kl.  7 
under  Ledelse  af  Præsident  Eva  M.  Gregersen.  Sangen  ved 
dette  Møde  blev  ledet  af  Broder  Henry  Løjborg  fra  Aal- 
borg. Aabningssangen:  »Carry  on«,  der  er  oversat  til  Dansk 
ved  Hans  Mikkelsen  og  William  Ørum  Petersen,  blev  sun- 
get, hvorefter  Ældste  Thomas  Drury  fra  Esbjerg  aabnede 
med  Bøn.  Der  blev  trukket  Lod  til  de  forskellige  Konkur- 
rencer, som  derefter  fandt  Sted.  I  alt  deltog  seks  blandede 
Kvartetter,  syv  Seniortalere  og  fire  Sangkor.  Ved  dette 
Møde  saavel  som  ved  alle  andre  Møder  var  Publikum  enige 
om,  at  Konkurrencernes  Standard  staar  højere  end  nogen- 
sinde. Seniortalerne,  der  havde  som  Emne:  »Hvad  er  Mor- 

monismen«,  gjorde  et  særligt  dybt  Indtryk  paa  Forsam- 
lingen, og  der  blev  sagt,  at  de  var  alle  dygtige  nok  til  at 
fortjene  første  Præmie. 

Kiter  en  kort  Tale  af  Præsident  Alma  Petersen,  sang  de 
fire  Sangkor  smukke  Underholdningssange,  og  efter  en 
Del  Bekendtgørelser  blev  Mødet  afsluttet  med  Taksigelse 
af   Br.  Jørgen   Chr.   Hansen,  Odense.  Til   Stede  var  279. 

Mandag  Morgen  var  Salen  fyldt  Kl.  8,  da  Skuespillene 
tog  sin  Begyndelse,  under  Ledelse  af  anden  Raadgiver  i 
U.K.F.'s  Hovedbestyrelse,  Ellen  Christensen.  Pladsen  til- 
lader desva'rre  ikke  at  fremhæve  de  mange  ypperlige  Skue- 
spil og  heller  ikke  de  ligesaa  vellykkede  Underholdnings- 
numre,  som  kom  i  Pauserne.  Men  Publikum  tilbragte  en 
ganske  vidunderlig  Formiddag.  Der  blev  sørget  for  at  holde 
Publikum  i  Aande  ustandseligt,  og  ingen  fik  Tid  til  at 
blive  træt.  Der  var  en  smuk  Blanding  af  Alvor  og  Skæmt, 
og  man  maa  uvilkaarligt  gribes  af  den  største  Respekt  for 
vore  unge  Brødre  og  Søstre,  som  ofrer  saa  megen  Tid  og 
saa  meget  Arbejde  paa  dette  Omraade,  for  at  føre  Ung- 
domsforeningen fremad.  Til  Stede  var  277. 

En  af  de  Ting,  der  sent  vil  glemmes,  var  den  dejlige  lille 
Udflutg  til  Langesø.  Solen  skinnede,  og  alle  var  i  Fest- 
humør. Der  blev  serveret  dejligt  Smørrebrød  og  rigeligt  af 
det.  De  forenede  Sangkor  sang  flere  Sange  under  Ledelse 
af  Ældste  Newel  Christensen,  Esbjerg,  og  Distriktspræsi- 
dent  Marcel  F.  Lauper  holdt  en  lille  Tale,  der  gjorde  et 
dybt  Indtryk  paa  Tilhørerne.  I  Udflugten  deltog  224.  Stæv- 
nets Clou  var  som  altid  den  store  Banket  med  efterfølgende 
Bal.  Banketten,  blev  ligesom  hele  Stævnet  forøvrigt,  af- 
holdt i  Industripalæets  store,  smukke  SaT.  Maden  var  ab- 
solut førsteklasses,  og  det  samme  kan  siges  om  Program- 
met, der  udførtes  under  Ledelse  af  anden  Raadgiver  i 
U.M.F.'s  Hovedbestyrelse  William  Ørum  Petersen.  Da  han 
rejste  sig  for  at  bekendtgøre  Resultaterne  for  de  forskel- 
lige Konkurrencer,  var  Spændingen  paa  Bristepunktet. 
Vinderne  kom  efterhvert  frem  og  fik  Pokalerne  udleveret 
af  Missionspræsident  Alma  L.  Petersen,  og  de  traditionelle 
røde  Sløjfer  paasat  af  Str.  Eliza  Petersen,  hvorefter  de 
blev  præsenteret  for  Forsamlingen,  og  modtaget  med  stor 
Jubel. 

Første  Præmie  for  Herrekvartet  blev  vundet  af  Aarhus 
og  anden  af  Aalborg.  Første  Præmie  i  Juniorforedrag  blev 
vundet  af  København,  ved  William  Ørum  Petersen,  medens 
der  blev  trukket  Lod  om  Andenpnvmien  mellem  Aalborg, 
der  var  repræsenteret  ved  Edith  Petersen  og  Odense  ved 
Aksel  Mathiesen.  Aalborg  vandt.  Esbjerg  vandt  første  Præ- 
mie i  Dameduet  og  Odense  anden.  I  den  blandede  Kvartet 

vandt  Aarhus  første  og  København  anden  Præmie.  Senior- 
foredraget blev  vundet  af  Odense,  ved  Str.  Sophie  Hansen, 
der  vandt  første  Præmie.  Dette  foregik  ved  Lodtrækning 
mellem  Odense  og  København,  der  var  repræsenteret  ved 
Enoch  Andersen.  Disse  to  stod  lige,  men  Odense  vandt  ved 
Lodtrækningen.  I  Konkurrencen  i  Korsang  vandt  Køben- 
havns Sangkor  under  Ledelse  af  Valdemar  Jacobsen  første 
Præmie,  og  Aalborg  Sangkor,  under  Ledelse  af  Henry  Løj- 
borg, anden  Præmie. 

I  Konkurrencen  om  gratis  Stævnebillet  vandt  Guttc  Ør- 
regaard,  København,  og  den  gratis  Banketbillet  blev  vun- 
det af  Inge  Madsen,  København. 

Efter  Banketten  blev  der  danset  til  Kl.  11,30.  Musikken 
blev  besørget  af  et  ypperligt  syv  Mands  Orkester.  Stem- 
ningen, som  havde  været  glimrende  under  hele  Stævnet, 
holdt  til  sidste  Stund,  og  da  Deltagerne  skiltes  Mandag 
Aften,  var  det  med  en  dyb  Følelse  af  Taknemmelighed  til 
Himmelens  Gud  over  de  vidunderlige  Dage  vi  havde  til- 
bragt sammen,  og  med  et  fast  Forsæt  om  at  føre  den  her- 
lige Sag,  Ungdommens  Sag,  Guds  Sag,  »fremad  frem,  sta- 
dig frem,  altid  frem«. 

E.  M.  G. 


Nye  Beskikkelser  i  Kirken. 


Ved  Foraarskonferencen,  som  blev  afholdt  i  Salt  Lake 
City  i  April  blevÆldste  Alb,  E.  Bowen,  Præsident  for  de  Unge 
Mænds  Gensidige  Uddannelses  Foreninger  i  Kirken  ud- 
nævnt og  beskikket  som  en  af  de  tolv  Apostle  til  at  ud- 
fylde Pladsen,  som  blev  ledig  ved  Aposte  Alongso  A.  Hink- 
ley's  Død. 

Apostel  George  F.  Richards  tidligere  Præsident  for 
Templet  i  Salt  Lake  City  er  blevet  udnævnt  til  midlertidig 
præsiderende  Patriark  for  Kirken  og  ligeledes  til  at  føre 
Tilsyn  med  alle  Kirkens  Templer.  Ældste  Stephen  L.  Chip- 
man, som  har  været  Raadgiver  til  Præsident  George  F. 
Richards  er  blevet  beskikket  til  Præsident  for  Templet  i 
Salt  Lake  City  med  Ældsterne  Nicholas  G.  Smith  og  George 
F.  Richards  Jr.  som  Raadgivere. 

Ankomst  og  Beskikkelser.  —  Den  5.  Marts  ankom  Ældste -rn c 
Spencer  1).  Madsen  fra  Prova,  Utah,  og  Norman  A.  Sørensen 
Ira  Lo  well,  Wyoming  til  Danmark.  Ældste  Madsen  blev  beskik- 
ket til  at  arbejde  i  København  og  Ældste  Sørensen  til  Aalborg, 
hvor  de  allerede  har  udført  et  godt  Arbejde.  Den  30.  April  an- 
kom Ældste  Lauritz  George  Petersen  fra  Salt  Lake  City,  Utah, 
og  er  blevet  beskikket  til  at  arbejde  i  Slagelse.  Den  27.  April 
ankom  Ældste  Anton  N.  G.  Jørgensen  og  Hustru  fra  Salt  Lake 
City,  Utah,  til  Danmark.  Broder  og  Søster  Jørgensen,  som  for 
en  Del  Aar  siden  emigrerede  fra  Esbjerg  til  Utah  agter  nu  at 
bosætte  sig  i  Esbjerg  og  blive  i  Danmark.  Ældste  Jørgensen, 
som  samtidig  med  deres  Tilbagevenden  til  Danmark  var  kaldet 
til  at  udføre  en  Mission  her  i  sit  Fødeland  er  blevet  beskikket 
til   at  arbejde  i   Esbjerg. 

Forflyttelser: 

Ældste  Victor  Degn  er  forflyttet  fra  Slagelse  til  Aalborg,  hvor 
han  er  beskikket  til  at  virke  som  Distriktspræsident  for  Aalborg 
Distrikt. 

Ældste  Tafton  Owen  er  forflyttet  fra  Nakskov  til  Aarhus; 
Ældste  Woodrow  Nielsen  fra  Viborg  til  Herning  og  Ældste  Ha- 
rold A.  Petersen  fra  Viborg  til  Nakskov;  Ældste  Edwin  Hansen 
fra  København  til  Hjørring;  Ældste  Leland  C.  Hansen  fra  Aal- 
borg til  Randers;  Ældste  Anker  W.  Schade  fra  Hjørring  til 
Horsens;  Ældste  Harald  Y.  Andersen  fra  Horsens  til  Aalborg; 
Ældste  Lorenee  Nelsen  Clark  fra  København  til  Slagelse;  Æld- 
ste Lauritz  Petersen  fra  Slagelse  til  København;  Ældste  Marius 
Hansen  fra  Randers  til  København. 

AALBORG.  -  Fredag  den  30.  April,  Aften  Kl.  8  afholdt  Dansk 
Missionærforening  en  vellykket  Fest  i  Aalborg  til  Fordel  for 
Missionærfondet.  Et  udmærket  Program  blev  udført  og  Gleaner- 
pigerne  serverede  Forfriskninger.  Salen  var  fuld  af  Mennesker 
og  det  økonomiske  Resultat  var  upaaklageligt. 

KØBENHAVN.  —  Onsdag  Aften  den  5.  Maj  afholdt  Dansk  Mis- 
sionærforening en  Fest  i  København  til  Fordel  for  Missionær- 
fondet. Et  godt  og  righoldigt  Program  blev  udfort,  hvorefter 
der  dansedes  en  Times  Tid.  Festen  var  godt  besøgt  og  gav  et 
pænt  financielt  Udbytte. 

ODENSE.  —  Søndag  den  16.  Maj  blev  Anne  Marie  Dorthea 
Petersen  døbt  af  Ældste  Clarence  A.  Larsen  og  Else  Marie 
Hansen  døbt  af  Ældste  Melvin  R.  Liljenquist. 

Sondag  den  14.  Februar  blev  Anna  Marie  Petersen,  Hans 
Christian  Hansen  og  Ingrid  Kathrine  Lindholm  Hansen  døbt  af 
Ældste  Marcel  F.  Lauper. 

SILKEBORG.  —  Søndag  den  2.  Maj  blev  Paul  Møller  Rasmussen 
døbt  af  Ældste  Gordon  P.  Andersen  og  Søndag  den  10.  Maj 
blev  Svend   Rørge  Emmer  døbt  af  Ældste  Thomas  M.  Drury. 

Mormonerne  omtales  i  katolsk  Blad 

Fra  Improvemend  Era  Jan.  1937. 


Med  Hensyn  til  Kirkens  store  Hjælpeprogram,  som  har 
været  saa  meget  omtalt  i  amerikanske  Blade,  gengiver  vi 
her  en  fuld  og  korrekt  Oversættelse  af  en  Artikel,  som 
fandtes  i  »The  Katolik  Worker«,  Nov.  1936.  Dette  Blad  er 
udgivet  i  New  York  og  er  Medlem  af  den  katolske  Presse- 
forening, hvilket  giver  Artiklen  saa  meget  større  Interesse 
for  de  Sidste  Dages  Hellige: 

»Mormonerne  er  nu  de  førende!  Mormonerne  har  taget 
Førerskabet  fra  Katolikerne  med  Hensyn  til  Omsorg  for 
de  trængende.  De  Sidste  Dages  Helliges  Kirke  har  mødt 
denne  Krise  paa  en  Maade,  der  sætter  vore  saakaldte  ka- 
tolske Velgørenhedsorganisationer  til  skamme. 

Af  de  117  Stave,  eller  lokal-administrative  Enheder,  som 
strækker  sig  fra  Alaska  til  Meksico  tager  112  af  dem  Del  i 
Kirkens  »Sikkerheds  Plan«.  87  af  disse  har  afgivet  Rap- 
port, at  de  vil  være  i  Stand  til  at  drage  Omsorg  for  hver 
eneste  trængende  Familie  af  deres  Medlemsskab. 

Arbejdet  paabegyndtes  sidste  April,  og  der  er  nu  400.000 
Daaser  henkogte  Fødevarer,  82.308  Pund  Mel,  11.860  Pund 
Kød  og  27.195  Stykker  Beklædningsgenstande  rede  til  Ud- 
deling blandt  trængende  Mormoner. 

»I  hver  eneste  Stav  er  arbejdsløse  Mænd  og  Kvinder  ble- 
vet sat  i  Arbejde  med  Syning,  Landarbejde,  Henkogning  af 
Frugt,  Reparering  af  Sko  og  Beklædningsgenstande,  Ind- 
samling af  Møbler  og  andre  Gaver  fra  Medlemmer  og  Ikke- 
Medlemmer. 

Alt  Arbejde  udførtes  gratis.  Der  blev  ingen  Penge  udbe- 
talt. Til  hver  Mand  og  Kvinde  blev  der  givet  et  Arbejds- 
bevis.  Naar  en  af  Arbejderne  trænger  til  noget,  gaar  han 
til  Biskoppen  i  Wardet,  hvor  han  bor  og  faar  udleveret, 
hvad  han  og  hans  Familie  trænger  til. 

Disse  Beviser  er  ikke  vurderet  i  Dollars  og  Cents.  Deres 
Værdi  beror  paa  Familiens  Størrelse.  Ugifte  Mænd,  som 
udfører  samme  Slags  Arbejde,  faar  kun,  hvad  de  trænger 
til  for  deres  eget  Ophold. 

Indtil  nu  har  der  ingen  Udgifter  været  forbundet  med 
Administrationen  af  dette  Arbejde.  Igennem  Vinteren  vil 
det  imidlertid  blive  nødvendigt  at  ansætte  en  Bestyrer  med 
et  lille  Kontorpersonale  til  at  forestaa  Uddelingen. 

»Ganske  naturligt  er  det  Landbruget,  der  har  været 
Grundlaget  i  denne  Plan.  2296  Acres  Land  var  overdraget 
frit  til  Produktion  af  Foderafgrøde,  Sæd,  Grøntsager,  Frugt 
o.  s.  v.  Frugt-  og  Grøntsag-Avlen  var  med  det  samme  hen- 
kog til  Opbevaring. 

Sikkerhedsplanen  foretog  ligeledes  M.'J  forskellige  Styk- 
ker Arbejde  og  skallede  derved  Beskæftigelse  til  19.0(10 
Arbejdsløse.  Over  1000  fik  Arbejde  i  private  Foretagender. 
Saa  vidtrækkende  bar  denne  Aktivitet  været,  at  der  kun  er 
10.000  Arbejdsløse  tilbage  paa  Fnderstøltelseslisterne. 

De  Sidste  Dages  Helliges  Kirke  bar  sat  et  Eksempel,  vær- 
dig til  Efterfølgelse  af  deres  katolske  Landsmænd.  Den 
bar  sat  et  System  op,  under  hvilket  Lediggangens  Forban- 
delse vil  blive  bortskaffet,  den  demoraliserende  Indflydelse 
af  Undcrstøllelsessystemet  afskaffet,  og  Uafhængighed, 
sund  Økonomi  og  Selvrespekt  atter  grundfæstet  iblandt 
Folket. 

Denne  mægtige  Gerning  er  gennemført  ved  at  kalde  paa 
liver  Mand,  Kvinde  og  Barn  i  Samfundet  til  at  tage  andres 
Velfærd  i  Betragtning  lige  saa  fuldt,  som  deres  egne  Inter- 
esser, og  at  arbejde  for  andre,  som  kun  er  knyttet  til  dem 
i  Kristendommens  Brodcrskabsbaand. 

Vi  gentager,  alt  Arbejde  var  frivilligt  og  personligt.  Ingen 
Penge  blev  betalt  ud  i  Lønninger.  Og  det  hele  blev  udført 
uden  Statens  Hjælp. 

Vi  foreslaar  at  vore  katolske  Medlemmer  læser  nogle 
Sider  af  de  Sidste  Dages  Helliges  Bapport. 

Det  er  en  bitter  Kop  vi  maa  drikke,  brygget  af  Mormo- 
nerne. 

Det  er  muligvis  svært  for  os  at  tage  Lektier  i  Godgøren- 
hed og  Sociologi  af  Ikke-Katolikker,  men  lad  os  haabe,  at 
vi  i  Fremtiden  ogsaa  maa  være  med. 

SKANDINAVIENS  STJERNE,  Organ    for   den    danske    Mission    af 

Jesu  Kristi   Kirke   af   Sidste    Dages  Hellige,  udkommer  den  1.  og  15.  i 

hver  Maaned.  Pris  25  Øre  pr.  Nummer,  6  Kr.  pr.  Aar. 

